**ELŐTERJESZTÉS**

**A KÉPVISELŐ-TESTÜLET**

**2019. június 25-i rendes ülésére**

**Beszámoló**

**a közterület-felügyelet működéséről**

**2018.01.01- 2019. május időszakra vonatkozóan**

A napirendet tárgyaló ülés dátuma: 2019.06.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása**

**Beszámoló**

**a közterület-felügyelet működéséről**

**2018.01.01- 2019. május időszakra vonatkozóan**

Az előző évet folytatva immáron lényegesen nagyobb helyismerettel, rálátással és tapasztalattal tudtam folytatni a jelen beszámolóval érintett időszakot.

**a) Közterületek rendben tartása és tűzgyújtás**: Nagyobb odafigyelést tapasztalok az ingatlantulajdonosok részéről a közterületek rendbetartásával kapcsolatban. Egyre kevesebb intézkedést kell foganatosítani. Általánosságban elmondható, hogy az első felszólítást követően az ingatlantulajdonosok gondoskodnak az ingatlanaik előtti közterület nyírásáról, rendbe tételéről. Tűzgyújtással kapcsolatban, sokan nem helyesen értelmezik a rendeletben foglaltakat, ezért égetik a növényi hulladékot, amikor az egyébként is tilos. Ha járőrözés közben ilyen cselekményt látok, helyszínen azonnal intézkedek. Általában egy figyelmeztetés, elég ahhoz, hogy az ilyen irányú tevékenységeket rögtön abbahagyják, azonban kellett már feljelentést is alkalmaznom. Lakossági bejelentéseket is kapok tűzgyújtással kapcsolatban, ilyenkor is a fent említettek szerint járok el.

**b) Járőrözések**: Járőrözéseimet a település területére kiterjedően, naponta egy helyen többször is megjelenve, valamint külön jegyzői és polgármesteri utasításban leírtaknak megfelelően végzem. Szabálytalanság vagy jogsértés esetén az annak megfelelő mértékű intézkedést alkalmazom. Törekszem arra, hogy előszőr a határidős, hátrányos következménnyel nem járó, intézkedéseket érvényesítem. Ezekben az esetekben megkeresem személyesen a tulajdonost, vagy telefonon veszem fel vele a kapcsolatot, hogy az ügy mielőbb tevőlegesen megoldódjon. Eredményként elmondható, miszerint határidős felszólításaimnak mindenki eleget tett.

Járőrözéseimmel kapcsolatba :

• A reggeli órákban, többször megjelenek az iskola, és az óvoda környékén és ellenőrzőm a mozgás korlátozott parkolót, a dohányzást tiltott helyen, valamint, ha sok gépkocsi van egyszerre mozgásban, segítem a forgalom gyors és biztonságos lefolyását.

• A délutáni, kora esti órákban a kevésbé frekventált területeken ( extrém sportpark,) az esetleges rongálások, randalírozások elkerülése érdekében gyakrabban ellenőrzők.

A közterület-felügyelet feladatköreit és munkavégzésének rendjét szolgálati szabályzat rendezheti vagy a közterület-felügyeletről szóló 1999. évi LXIII. törvény 1. § (7) bekezdése alapján a képviselő-testület a szervezeti és működési szabályzatában, illetőleg - a szabályzattal együtt elfogadott - hivatali ügyrendben határozhatja meg a felügyelet szervezeti formáját, a felügyelet, illetőleg a felügyelő feladatait. A felügyelő feladatait beosztása szerint látja el.

• Az elmúlt évekhez hasonlóan most is alkalmazkodom a hétvégeken tartott munkavégzések végrehajtására is. Ellenőrzéseket végzek a hétvégi zaj-és rezgésvédelmi szabályok betartása érdekében.

• Lehetőségekhez mérten részt veszek, és jelenlétemmel biztosítom a település ünnepségeinek ( pl. Telki fesztivál stb. ), és a különböző rendezvények zavartalan lebonyolítását.

**c) Közterület-használat**: Közterület engedély nélküli használatával kapcsolatban felszólításomat követően jellemzően mindig megkérik az engedélyeket, befizetik a pénzt is, amiről én értesülök, így az intézkedések nem mindig jutnak el a bírság kiszabásáig. Általában építési anyagokat, konténert tárolnak az ingatlan tulajdonosok az ingatlanuk előtti közterületen. Amennyiben az engedélyt viszont nem kérik, meg vagy a hivatalt megillető pénzösszeget nem fizetik be, helyszíni birság kiszabását alkalmazom, illetve a feljelentést.

A behajtási engedélyek ellenőrzése is a fent említett módon történik. Eredményként több engedély kiadás és befizetés történik, mióta az ellenőrzések vannak.

**d) Együttműködés:**

• Egyeztetést kezdeményeztem a helyi Polgárőséggel és a körzeti megbízottal a szolgálati beosztás adta keretek között a közös járőri tevékenység végzésére. Sajnos közös járőrözésre még nem került sor.

- Rendszeresen minden héten, (hétvégeken is) közös ellenőrzést tartok Kincses Imre gyepmesterrel, aki több kutyát fogott be, majd el is szállított, amikből helyszíni bírságok, feljelentések születtek. A tapasztalat szerint javulás érezhető az ebtartási szabályaira vonatkozóan, ezt a tényt Nagy Andrea a telki kutyások facebook-os csoportvezetője is megerősítette, akivel szintén rendszeres a kapcsolatom.

• Rendszeres bejárást végzek a műszaki ügyintézővel. Az ellenőrzések célja, a közös feladatok hatékony megoldása, egymás segítése az esetlegesen felmerülő problémáknál. Ezen kívül, ha a munkafeladatom megkívánja, napi szinten tartom a kapcsolatot a fent említett kollégával.

**e) Az intézkedések részletes ismertetése**

• 2018. január hónaptól, 2019. május hónap végéig a munkám során az alábbi intézkedéseket tettem:

374 darab felszólítást eszközöltem ki Telki területén, különböző szabálytalanságok miatt.

A szabálytalanságok közt egyebekben szerepel a gépjárművel elkövetett kisebb fokú szabálysértés, közterület jogtalan használata, valamint a közösségi együttélés szabályainak a megsértése.

-A környezetvédelemmel kapcsolatos szabályok megsértése: 110 eset

-Közterületek rendeltetéstől eltérő használata: 98 eset

-Kedvtelésből tartott állatok tartásával kapcsolatos szabályszegések: 33 eset

-Közutakra történő behajtás szabályainak megsértése: 18 eset

-Zaj és rezgésvédelemmel kapcsolatos szabályok megsértése: 10 eset

-Kresz szabálysértések: 6 eset

-Égetéssel kapcsolatos szabályok megsértése: 8 eset

-Üzemképtelen gépkocsik szabálytalan elhelyezése: 1 eset

-Összesen: 374 db határidős felszólítás ;

Ezekből 21 esetben volt szükség feljelentés megtételére.

Házszám ügyek 103 esetben került sor ellenőrzésre, ebből 90 fő eleget tett a felszólításnak, a többi esetben feljelentés történt.

Az elmúlt időszakban 8 db esetben került sor helyszíni bírság kiszabására Összege: 170.000 Ft összegben.

Mindösszesen: 403 db intézkedés.

A helyi rendeletekben foglalt szabályok megsértése miatt kivetett közigazgatási bírság összege az önkormányzat bevétele.

Kérem beszámolóm szíves elfogadását.

Telki, 2019. június 21.

Kovács Péter

közterület-felügyelő

**Határozati javaslat**

**Telki község**

**Képviselő-testülete**

**/2019. (VI. .) Öh. sz.  
határozata**

**A Közterület-felügyelő munkájáról szóló beszámoló**

Telki község Képviselő-testülete elfogadja Telki Község Önkormányzat közterület-felügyelő 2018-01-01-2019.05.31. időszakra vonatkozó tevékenységéről szóló beszámolót.

Felelős: Polgármester, jegyző

Határidő: Folyamatos